11.7.2022
FI
Euroopan unionin virallinen lehti
C 265 A/1
V (Ilmoitukset)
HALLINNOLLISET MENETTELYT
EUROOPAN PARLAMENTTI PALVELUKSEENOTTOILMOITUS PE/273/S PÄÄJOHTAJA (tehtäväryhmä AD, palkkaluokka 15) PARLAMENTAARISTEN DEMOKRATIAKUMPPANUUKSIEN PÄÄOSASTO (2022/C 265 A/01)
1.
Avoin virka Euroopan parlamentin puhemies on päättänyt aloittaa parlamentaaristen demokratiakumppanuuksien pääosaston pääjohtajan viran (AD, palkkaluokka 15) täyttämismenettelyn Euroopan unionin virkamiehiin sovellettavien henkilöstö­ sääntöjen (1) (jäljempänä ”henkilöstösäännöt”) 29 artiklan 2 kohdan mukaisesti.
Valintamenettelyn tarkoituksena on antaa nimittävälle viranomaiselle mahdollisuus valita useiden ehdokkaiden välillä.
Se toteutetaan samanaikaisesti parlamentin sisäisen virkojen täyttämismenettelyn ja toimielinten välisen virkojen täyttämismenettelyn kanssa.
Palvelukseen otettava hakija nimitetään palkkaluokkaan AD 15 (2).
Peruspalkka on 17 639,97 euroa kuukaudessa.
Peruspalkka on yhteisön verotuksen alainen, eikä siitä pidätetä kansallista veroa.
Sen lisäksi voidaan maksaa tiettyjä korvauksia ja lisiä henkilöstösäännöissä määritetyin edellytyksin.
Hakijaa pyydetään ottamaan huomioon, että virkaan sovelletaan Euroopan parlamentin puhemiehistön 15. tammikuuta 2018 hyväksymiä henkilöstökiertopolitiikkaa koskevia sääntöjä.
Tehtävät edellyttävät joustavuutta ja tiivistä yhteydenpitoa Euroopan parlamentin sisäisiin ja ulkopuolisiin tahoihin sekä erityisesti Euroopan parlamentin jäseniin.
Pääjohtajan tehtäviin kuuluu usein virkamatkoja Euroopan parlamentin eri toimipaikkoihin ja niiden ulkopuolelle. 2.
Asemapaikka Bryssel.
Virka saatetaan siirtää johonkin muuhun Euroopan parlamentin toimipaikkaan. 3.
Yhtäläiset mahdollisuudet Euroopan parlamentti noudattaa kaikille yhtäläiset mahdollisuudet takaavaa politiikkaa ja hyväksyy hakijat syrjimättä ketään sukupuolen, etniseen ryhmään kuulumisen, ihonvärin, etnisen tai yhteiskunnallisen alkuperän, geneettisten ominaisuuksien, kielen, uskonnon tai vakaumuksen, poliittisten tai muiden mielipiteiden, kansalliseen vähemmistöön kuulumisen, varallisuuden, syntyperän, vammaisuuden, iän, seksuaalisen suuntautumisen, siviilisäädyn, perhetilanteen tai muun sellaisen seikan perusteella.
(1)
(2)
Katso neuvoston asetus (ETY, Euratom, EHTY) N:o 259/68 (EYVL L 56, 4.3.1968, s. 1), jota on muutettu asetuksella (EY, Euratom) N:o 723/2004 (EUVL L 124, 27.4.2004, s. 1) ja viimeksi Euroopan unionin virkamiehiin sovellettavien henkilöstösääntöjen ja unionin muuhun henkilöstöön sovellettavien palvelussuhteen ehtojen muuttamisesta 22. lokakuuta 2013 annetulla Euroopan parlamentin ja neuvoston asetuksella (EU, Euratom) N:o 1023/2013 (EUVL L 287, 29.10.2013, s. 15).
Kun virkamies otetaan palvelukseen, hänet luokitellaan palkkaluokkaan henkilöstösääntöjen 32 artiklan mukaisesti.